**KRETINGOS RAJONO IKIMOKYKLINIŲ IR PRIEŠMOKYKLINIŲ UGDYMO ĮSTAIGŲ FOTONUOTRAUKŲ PARODA „EGLUTĖ KITAIP“ NUOSTATAI**

1. **BENDROSIOS NUOSTATOS**
2. Visą gruodį jaučiama ypatinga nuotaika. Tokį įspūdį suteikia Kalėdų šventė. Kalėdų simbolis - eglutė, kuri papuošia kiekvienus namus. O jeigu ji pati pagaminta iš antrinių žaliavų ar gamtinės medžiagos, o gal ji papuošta netradiciškais savo rankų darbo žaisliukais? Juk išlaisvinant fantaziją, išreiškiame savo kūrybiškumą.
3. Foto nuotraukų paroda skirta kalėdiniam laikotarpiui, o jos nuostatai reglamentuoja parodos „Eglutė kitaip“ tikslus, uždavinius, organizavimo, vykdymo ir reikalavimus dalyviams tvarką.
4. Parodą organizuoja Kretingos lopšelio – darželio ,,Žilvitis“ ikimokyklinio ugdymo mokytojos: Karina Stainienė, Daiva Jakienė ir Žydrūnė Zulcaitė (toliau – organizatoriai). Lopšelio – darželio adresas: F. Janušio g. 14, Kretinga, telefonas: (8-445) 79343. Informacija apie Parodą skelbiama lopšelio – darželio „Žilvitis“ internetinėje svetainėje adresu: [www.kretingoszilvitis.lt](http://www.kretingoszilvitis.lt)
5. **PARODOS TIKSLAI IR UŽDAVINIAI**
6. Tikslas – bendradarbiaujant vaikams, jų šeimos nariams, pedagogams, kurti netradicines kalėdines eglutes **arba** žaisliukus. Interaktyviomis, netradicinėmis formomis plėtoti Kretingos rajono ikimokyklinio ir priešmokyklinio ugdymo įstaigų bendravimą ir bendradarbiavimą.
7. Uždaviniai:
8. kūrybiškai ir išradingai taikyti įvairias meninės raiškos formas, technikas, medžiagas;
9. puoselėti tradicinių švenčių papročius ir ugdyti vertybines nuostatas;
10. padėti atsiskleisti kūrybingumui ir saviraiškai.
11. **PARODOS DALYVIAI**
12. Foto nuotraukų parodoje dalyvauja Kretingos rajono ikimokyklinio ir priešmokyklinio ugdymo įstaigų pedagogai, ugdytiniai bei jų tėvai.

**IV. PARODOS ORGANIZAVIMO TVARKA**

1. Pasirinkti vieną kūrybinio darbo būdą: netradicinė eglutė **arba** kalėdiniai žaisliukai.
2. **Netradicinės eglutės**: jos turėtų būti nuo 30cm aukščio.
	1. **Žaisliukai** tradicinei eglutei: jie turėtų būti sukabinti ant eglės.
3. Atsiųsti **dvi** nuotraukas el. paštu zilviciorenginiai@gmail.com:
	1. **viena** nuotraukagalutinio rezultato **-** estetiška, kokybiška, nuostatus atitinkant netradicinė kalėdinė eglutė arba netradiciniai kalėdiniai žaisliukai, kabantys ant eglutės be pašalinių objektų ar žmonių;
	2. **viena** nuotrauka gamybos proceso – su dalyviais, priemonėmis ir pan.
4. Užpildyti organizatorių pateiktą dalyvio kortelę (Priedas Nr. 1).
5. Siunčiamame elektroniniame laiške nuotraukos ir dalyvio kortelė turi būti prisegtos atskirai (viso trys failai: dvi atskiros nuotraukos ir Microsoft Word programa užpildyta organizatorių pateikta dalyvių kortelė; Times New Roman 12 dydžio šriftu).
6. Nuotraukas ir dalyvio kortelę siųsti nuo **gruodžio 14 iki gruodžio 21 dienos** el. paštu zilviciorenginiai@gmail.com.

**IV. BAIGIAMOSIOS NUOSTATOS**

1. Lopšelio – darželio „Žilvitis“ komisija išrinks 10 gražiausių nuotraukų, kurios nuo gruodžio 22 iki sausio 4 dienos puoš Kretingos M. Valančiaus biblioteką (J. K. Chodkevičiaus g. 1B, Kretinga) ir Kretingos lopšelio – darželio „Žilvitis“ patalpas (F. Janušio g. 14, Kretinga).
2. Visų dalyvių nuotraukų foto montažą bus galima pamatyti internetinėje lopšelio – darželi „Žilvitis“ internetinėje svetainėje [www.kretingoszilvitis.lt](http://www.kretingoszilvitis.lt).
3. **Visi** dalyviai, nurodytu elektroniniu paštu, gaus padėkas už dalyvavimą parodoje.
4. Dalyvaujantys parodoje „Eglutė kitaip“ pedagogai savo dalyvavimu patvirtina, jog turi matomų nuotraukose vaikų tėvų sutikimus, juos viešinti ir prisiima už tai atsakomybę.
5. Kilus klausimams, maloniai prašome kreiptis į organizatorius telefonais: 864889326 (ikimokyklinio ugdymo mokytoja Karina Stainienė) ir 866208421 (ikimokyklinio ugdymo mokytoja Daiva Jakienė) arba elektroniniu paštu zilviciorenginiai@gmail.com.

**KRETINGOS RAJONO IKIMOKYKLINIŲ IR PRIEŠMOKYKLINIŲ UGDYMO ĮSTAIGŲ FOTONUOTRAUKŲ PARODOS „EGLUTĖ KITAIP“ DALYVIO ANKETA**

|  |  |
| --- | --- |
| **Įstaigos pavadinimas** |  |
| **Eglutės pavadinimas** |  |
| **Grupės pavadinimas** |  |
| **Atsakingo asmens: vardas, pavardė, kontaktinis telefono numeris, elektroninio pašto adresas** |  |